《西省斋宿陪侍左史曹舍人话旧以除当字赋诗下》
宋代·程公许

泼面缁尘不易当，佩兰谁与共祗芳。
迂顽羞问翻阶药，邂逅不祗分案香。
且可埋头繙竹素，底须击肘诧银黄。
看公自致青云上，老我何妨诮斗量。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。